
众所周知苏轼是北宋著名文学家、书法家、画家。那么他的经典诗词有哪些?下面小编就来为各位朋友盘点一下，一起看看吧。　　一、苏轼《卜算子》介绍　　《卜算子·蜀客到江南》　　蜀客到江南，长忆吴山好。吴蜀风流自古同，归去应须早。　　还与去年人，...
　　众所周知苏轼是北宋著名文学家、书法家、画家。那么他的经典诗词有哪些?下面小编就来为各位朋友盘点一下，一起看看吧。
　　一、苏轼《卜算子》介绍
　　《卜算子·蜀客到江南》
　　蜀客到江南，长忆吴山好。吴蜀风流自古同，归去应须早。
　　还与去年人，共藉西湖草。莫惜尊前仔细看，应是容颜老。
　　《卜算子·黄州定慧院寓居作》
　　缺月挂疏桐，漏断人初静。时见幽人独往来，缥缈孤鸿影。
　　惊起却回头，有恨无人省。拣尽寒枝不肯栖，寂寞沙洲冷。
　　二、苏轼《念奴娇》介绍
　　《念奴娇·赤壁怀古》
　　大江东去，浪淘尽，千古风流人物。故垒西边，人道是，三国周郎赤壁。乱石穿空，惊涛拍岸，卷起千堆雪。江山如画，一时多少豪杰。
　　遥想公瑾当年，小乔初嫁了，雄姿英发。羽扇纶巾，谈笑间，樯橹灰飞烟灭。故国神游，多情应笑我，早生华发。人生如梦，一尊还酹江月。
　　《念奴娇·凭高眺远》
　　凭高眺远，见长空，万里云无留迹。桂魄飞来，光射处，冷浸一天秋碧。玉宇琼楼，乘鸾来去，人在清凉国。江山如画，望中烟树历历。
　　我醉拍手狂歌，举杯邀月对，影成三客。起舞徘徊，风露下，今夕不知何夕。便欲乘风，翻然归去，何用骑鹏翼。水晶宫里，一声吹断横笛。
　　三、苏轼《水调歌头》介绍
　　《水调歌头·安石在东海》
　　安石在东海，从事鬓惊秋。中年亲友难别，丝竹缓离愁。一旦功成名遂，准拟东还海道，扶病入西州。雅志困轩冕，遗恨寄沧洲。
　　岁云暮，须早计，要褐裘。故乡归去千里，佳处辄迟留。我醉歌时君和，醉倒须君扶我，惟酒可忘忧。一任刘玄德，相对卧高楼。
　　《水调歌头·明月几时有》
　　明月几时有，把酒问青天。不知天上宫阙，今夕是何年?我欲乘风归去，又恐琼楼玉宇，高处不胜寒。起舞弄清影，何似在人间!
　　转朱阁，低绮户，照无眠。不应有恨，何事长向别时圆?人有悲欢离合，月有阴晴圆缺，此事古难全。但愿人长久，千里共婵娟。
　　《水调歌头·昵昵儿女语》
　　昵昵儿女语，灯火夜微明。恩怨尔汝来去，弹指泪和声。忽变轩昂勇士，一鼓填然作气，千里不留行。回首暮云远，飞絮搅青冥。
　　众禽里，真彩凤，独不鸣。跻攀寸步千险，一落百寻轻。烦子指间风雨，置我肠中冰炭，起坐不能平。推手从归去，无泪与君倾。
　　《水调歌头·落日绣帘卷》
　　落日绣帘卷，亭下水连空。知君为我新作，窗户湿青红。长记平山堂上，欹枕江南烟雨，杳杳没孤鸿。认得醉翁语，山色有无中。
　　一千顷，都镜净，倒碧峰。忽然浪起，掀舞一叶白头翁。堪笑兰台公子，未解庄生天籁，刚道有雌雄。一点浩然气，千里快哉风。

